
RESOLUCIÓN DO 6 DE XUÑO DE 2024 POLA QUE SE ORDENA A PUBLICACIÓN DO ACORDO DO PLENO DO CONSELLO DE CONTAS DE GALICIA DO 28 DE MAIO DE 2024, POLO QUE SE MODIFICAN AS BASES REGULADORAS E SE CONVOCA O V PREMIO DE INVESTIGACIÓN “CARLOS G. OTERO DÍAZ”.
Dando cumprimento ao disposto na base 2 do Acordo do Pleno do 23 de setembro de 2019, polo que se crea o Premio de Investigación Carlos G. Otero Díaz e se establecen as bases para a súa concesión (DOG nº 215, do 12 de novembro de 2019), modificadas mediante Resolución do conselleiro maior do 23 de maio de 2022 (DOG nº 110 do 9 de xuño), e  Resolución do 23 de xuño de 2023 (DOG nº 129 do 7 de xullo),
RESOLVO:
Ordenar a publicación do Acordo do Pleno do Consello de Contas de Galicia, do 28 de maio de 2024, polo que se modifican as bases reguladoras e se convoca o V Premio de Investigación Carlos G. Otero Díaz, como anexo a esta resolución.
Santiago de Compostela, 6 de xuño de 2024
Juan Carlos Aladro Fernández
Conselleiro maior do Consello de Contas de Galicia
ANEXO
MODIFICACIÓN DAS BASES REGULADORAS E CONVOCATORIA DO V PREMIO DE INVESTIGACIÓN CARLOS G. OTERO DÍAZ.
O Pleno do Consello de Contas do 23 de setembro de 2019 tomou o Acordo polo que se creaba o Premio de investigación Carlos G. Otero Díaz e se establecían as bases reguladoras para a súa concesión, e que foi publicado mediante Resolución do conselleiro maior do 29 de outubro de 2019 (DOG núm. 215, do 12 de novembro). 
Logo de catro edicións do premio e de dúas modificacións das súas bases reguladoras, mediante Resolución do 23 de maio de 2022 (DOG nº 110 do 9 de xuño) e Resolución do 23 de xuño de 2023 (DOG nº 129 do 7 de xullo de 2023), a experiencia adquirida recomenda afrontar novos cambios coa finalidade de promover a concorrencia  e acadar un maior éxito nas convocatorias. Preténdese, tanto incrementar o número de participantes, como  impulsar a presentación de traballos  de cuxo contido podan extraerse conclusións útiles para o exercicio das  funcións asumidas polo Consello de Contas en materia de prevención da corrupción.
As medidas propostas para acadar estes obxectivos céntranse en acotar as materias sobre as que deben versar os traballos. Dende un punto de vista formal, proponse tamén   reducir a extensión dos traballos de investigación a presentar e tratar de homoxeneizalos no seu formato.
Tendo en conta o anterior, o Pleno do Consello de Contas de Galicia, na súa sesión do 28 de maio de 2024, ACORDA:
Primeiro. Modificar ás Bases 1, 7 e 10  referidas respectivamente ao obxecto, aos requisitos dos traballos e aos criterios de avaliación, cuxa nova redacción será a seguinte: 
Modificación da “Base 1.Obxecto”: 
Constitúe o obxecto das bases reguladoras para a concesión do Premio de investigación Carlos G. Otero Díaz distinguir aqueles traballos de investigación cuxo contido garde relación coa prevención da corrupción nas administracións públicas. 
 Os traballos que se presenten tratarán un tema de investigación relacionado coas seguintes materias:  
1) As estratexias e marcos nacionais de integridade pública 
2) Os elementos esenciais das políticas de integridade e prevención da corrupción nas administracións públicas. 
3) Os sistemas de integridade institucional nas administracións públicas 
4) Plans de medidas antifraude: análise comparativa da súa implantación no sector público 
5) A aplicación dos sistemas de integridade no ámbito da contratación pública 
6) A aplicación dos sistemas de integridade no ámbito das subvencións 
7) A aplicación dos sistemas de integridade noutros ámbitos sectoriais: xestión financeira, xestión de persoal, urbanismo, medio ambiente... 
8) Metodoloxía e técnicas de avaliación de riscos de corrupción 
9) As novas tecnoloxías e a IA aplicadas a prevención de riscos de corrupción 
10) O control interno e externo en materia de integridade institucional 
11) A avaliación das políticas públicas de integridade institucional 
12)  O papel dos órganos de control externo na prevención da corrupción 


Modificación da “Base 7. Requisitos dos traballos”: 
1. O traballo deberá ser orixinal, inédito e non ter obtido ningún outro premio de similares características con anterioridade á convocatoria deste premio.  
2. O traballo non poderá terse presentado a convocatorias anteriores do Premio de investigación Carlos G. Otero Díaz. Porén, poderán presentarse aqueles traballos que non foran obxecto de valoración polo xurado en convocatorias anteriores, por concorrer o disposto no aparto 6 desta base.  
3. O traballo poderá estar redactado nos idiomas oficiais do Estado Español e en inglés.  
4. O traballo non poderá levar ningún distintivo, tanto en papel como no documento dixital, que permita a identificación dos autores. 
5. O traballo deberá ter unha extensión mínima de 30 folios e máxima de 35 a unha cara, incluída a bibliografía. O texto deberá reunir os seguintes requisitos: tipo de fonte Times New Roman; tamaño de fonte 12; entreliñado sinxelo; espaciado anterior e posterior 0 puntos; sen sangría; marxes superior e inferior 2,5 centímetros e esquerda e dereita 3 centímetros. Non poderá incluír notas ao pé. 
6. Os traballos que non cumpran algún dos requisitos anteriores non serán obxecto de valoración polo xurado. 
 Modificación da “Base 10. Criterios de avaliación”: 
O xurado seleccionará os traballos que ao seu xuízo sexan merecedores do premio, tendo en conta os seguintes criterios de valoración: 
a) Contido científico, orixinalidade e calidade. Valoraranse especialmente os traballos nos que prevaleza un enfoque práctico ou nos que se describan experiencias xa implantadas.  
b) A súa achega ao coñecemento, diagnose e tratamento dunha determinada situación relacionada coa prevención da corrupción nas administracións públicas. 
Por último, ademais das modificacións anteditas, proponse corrixir a redacción do primeiro parágrafo do punto 3 da Base 6,  que contiña un erro na mención aos sobres aos que ser refire o punto 1. c) desta base, xa que o punto 1 non ten apartado c). A Base queda redactada como segue: 

Corrección de erros da “Base 6. Documentación a presentar” 
1. A documentación que se debe presentar no momento da solicitude de participación será a seguinte: 
Solicitude de participación na correspondente convocatoria do premio que figura como anexo I, para os únicos efectos do seu rexistro administrativo, da que non se dará traslado ao xurado.  
SOBRE 1: Será un sobre branco pechado co título do traballo exclusivamente. O contido deste sobre 1 será unicamente un exemplar do traballo en formato papel ou dixital (preferentemente), e que deberá cumprir os requisitos previstos na base 7. 
SOBRE 2: Será un sobre branco pechado co título do traballo e o pseudónimo do seu autor/a ou autores exclusivamente. O contido deste sobre 2 será unicamente o impreso de participación do anexo II xunto coa copia do DNI do seu autor/a ou autores. 
2. Cando a documentación se presente sen cumprir algún dos requisitos do apartado anterior, a Secretaría Xeral do Consello de Contas poderá requirir a súa subsanación sempre que se garanta para o xurado o anonimato das solicitudes de participación presentadas, para o cal na solicitude do anexo I é imprescindible cubrir o enderezo electrónico. 
3. Unha vez producida a resolución do xurado e elevada a proposta de concesión de acordo co previsto na base 11.1 e unha vez abertos os sobres que conteñen a identificación das persoas interesadas autoras dos traballos (Sobre 2) requiriráselles para que, nun prazo de dez días, presenten a seguinte documentación: 
No caso de persoas físicas, copia compulsada do DNI, pasaporte ou documento equivalente acreditativo da identidade do/da autor/a. 
Cando se trate dun grupo de investigación (varios autores/as), a documentación referida nos dous puntos anteriores deberá ser achegada para cada un dos seus integrantes. 
4. A documentación a que se refire o punto anterior poderá presentarse a través da sede electrónica do Consello de Contas sen que sexa necesario presentala cando xa constase en poder do Consello de Contas. Neste caso, a persoa interesada deberá cubrir o punto B.2 do anexo II e autorizalo expresamente mediante a sinatura do punto B.3 do dito anexo II.
Segundo. Convocar o premio correspondente á edición de 2024 (quinta edición), que se rexerá polas seguintes disposicións:
Primeira: Convocatoria.
Convócase o V Premio de investigación “Carlos G. Otero Díaz” correspondente á edición de 2024, de acordo coa base 2 do Acordo do Pleno do Consello de Contas, do 23 de setembro de 2019, polo que se crea o Premio de investigación “Carlos G. Otero Díaz” e se establecen as bases reguladoras para a súa concesión, publicado mediante Resolución do conselleiro maior, do 29 de outubro de 2019 (DOG núm. 215, do 12 de novembro), modificadas mediante Resolución do conselleiro maior do 23 de maio de 2022 polo que se publica Acordo do Peno do 18 de maio de 2022 (DOG núm. 110 do 9 de xuño), Resolución do 23 de xuño de 2023, polo que se publica Acordo do Pleno do 22 de xuño de 2023 (DOG nº 129 do 7 de xullo de 2023), e Resolución do 6 de xuño de 2024, polo que se publica o Acordo do Pleno do 28 de maio de 2024.
Segunda: Requisitos e procedemento.
Os requisitos e procedemento de concesión do premio serán os recollidos no Acordo do Pleno do Consello de Contas do 23 de setembro de 2019 no que se establecen as bases reguladoras para a súa concesión.

Terceira: Participantes.
De acordo coa base 4 do Acordo do Pleno do Consello de Contas do 23 de setembro de 2019, modificada polo Acordo do Pleno do Consello de Contas do 18 de maio de 2022, poderán concorrer ao premio os autores ou coautores de traballos de investigación, que teñan o seu domicilio en calquera dos Estados membros da Unión Europea, que poderán ter a condición de persoa física ou grupo de investigación, composto por persoas físicas, baixo a coordinación dun dos seus integrantes, que actuará como representante do grupo e responsable do traballo aos efectos oportunos.

Non poderán concorrer ao premio:
a) Aquelas persoas que tivesen a condición de membro do Pleno do Consello de Contas á data desta convocatoria.
b) Aquelas persoas que obtivesen o premio nas dúas edicións anteriores á esta convocatoria.
c) Aquelas persoas que formasen parte do xurado nas dúas edicións anteriores á presente convocatoria.
Cuarta: Prazo de presentación.
En cumprimento da base 5 do Acordo do Pleno do Consello de Contas do 23 de setembro de 2019, establécese que o prazo de presentación das solicitudes comezará a partir do día seguinte da publicación da presente convocatoria no Diario Oficial de Galicia, finalizando o 15 de novembro de 2024.

Quinta: Designación do Xurado
De conformidade co disposto na base 9 do Acordo do Pleno do Consello de Contas do 23 de setembro de 2019, modificada polo Acordo do Pleno do Consello de Contas do 18 de maio de 2022, o xurado estará composto por:

Presidente: Conselleiro/a Maior do Consello de Contas de Galicia
Vocais:
· Don Antonio Arias Rodríguez
· Dona María Concepción Campos Acuña
· Dona María Inmaculada Valeije Álvarez
Secretaria:  Dona María Pérez Vázquez 

Sexta: Prazo do fallo do xurado
De conformidade co establecido na base 11 do Acordo do Pleno do Consello de Contas do 23 de setembro de 2019, modificada polo Acordo do Pleno do Consello de Contas do 18 de maio de 2022, o prazo para a emisión do fallo do xurado finalizará o 15 de decembro de 2024.

Sétima: Dotación económica.
A dotación económica do V Premio de investigación “Carlos G. Otero Díaz” é de 4.500 euros, distribuídos da seguinte forma:
a) Primeiro premio: 3.000 euros
b) Segundo premio: 1.500 euros
c) Accésits: No caso de ser declarados desertos o primeiro e segundo premios, poderanse conceder ata tres accésits de 1.000 euros cada un.
Dita contía imputarase á partida orzamentaria 02.01.111C.481.01 do orzamento do Consello de Contas para o exercicio 2024.

Oitava: Modelo de solicitude e impreso de participación.
Publícanse o modelo de solicitude e o impreso de participación que figuran como Anexos I e II do Acordo do Pleno do Consello de Contas do 23 de setembro de 2019.

Novena: Entrada en vigor
A presente convocatoria entrará en vigor o día seguinte ao da súa publicación no Diario Oficial de Galicia.











Anexo I. Modelo solicitude							
SOLICITUDE DE PARTICIPACIÓN NO V PREMIO DE INVESTIGACIÓN “CARLOS G. OTERO DÍAZ”
En virtude do recollido nas bases reguladoras do Premio de Investigación “Carlos G. Otero Díaz” aprobadas polo Pleno do Consello de Contas na súa sesión do 23 de setembro de 2019 e publicadas mediante Resolución do Conselleiro Maior do 29 de outubro de 2019 (DOG núm. 215, do 12 de novembro), modificadas mediante Resolución do conselleiro maior do 23 de maio de 2022 polo que se publica Acordo do Pleno do 18 de maio de 2022 (DOG núm. 110 do 9 de xuño), e Resolución do 23 de xuño de 2023 pola que se publica o Acordo do Pleno do 22 de xuño de 2023 (DOG nº 129 do 7 de xullo de 2023),  e Resolución do 5 de xuño de 2024, pola que se publica o Acordo do Pleno do 28 de maio de 2024, de modificación das bases e convocatoria do V Premio de Investigación “Carlos G. Otero Díaz”  e tendo en conta que a participación na mesma non debe conter ningún elemento que permita identificar ao/á autor/autora ou autores/as dos traballos,
SOLICÍTASE
Que o traballo titulado................................................................................................................. presentado baixo o pseudónimo de .........................................................., por don/dona........................................................................, con DNI ............................., e enderezo electrónico[footnoteRef:1].........................sexa admitido a concorrencia no V Premio de Investigación “Carlos G. Otero Díaz”. [1:  É obrigatorio cumprimentar este campo para o caso de que sexa necesario subsanar algún defecto da documentación.] 

Xúntase a seguinte documentación:
SOBRE 1: Será un sobre branco pechado co título do traballo exclusivamente. O contido deste sobre 1 será unicamente un exemplar do traballo en formato papel ou dixital (preferentemente), e que deberá cumprir os requisitos previstos na base 7.
SOBRE 2: Será un sobre branco pechado co título do traballo e o pseudónimo do seu autor/a ou autores exclusivamente. O contido deste sobre 2 será unicamente o impreso de participación do anexo II xunto coa copia do DNI do seu autor/a ou autores. PRESTO O MEU CONSENTIMENTO para o tratamento dos meus datos de carácter persoal cos efectos previstos a continuación. 
Os datos de carácter persoal que consten na solicitude de participación no Premio serán tratados polo Consello de Contas de Galicia coa finalidade de xestión e resolución da convocatoria, debido ao seu interese público.
Os datos de carácter persoal serán conservados durante a tramitación do procedemento de concesión do Premio e das reclamacións que puideran formularse, sendo de aplicación a normativa de arquivo e xestión documental da Comunidade Autónoma de Galicia. Os datos dos que resultaran premiados nas modalidades que leven de seu unha prestación económica conservaranse de acordo co disposto na normativa tributaria estatal e autonómica.
Os datos de carácter persoal dos premiados poderán publicarse na páxina web do Consello de Contas e, no seu caso, nas redes sociais e nos medios de comunicación.
Os participantes na convocatoria do Premio poderán exercer os seus dereitos de acceso, rectificación, supresión e portabilidade dos seus datos, de limitación e oposición ao seu tratamento, e a non ser obxecto de decisións baseadas unicamente no tratamento automatizado dos seus datos, cando proceda, ante o Consello de Contas de Galicia, rúa Domingo Fontán, 7 15706, Santiago de Compostela, ou no enderezo electrónico dpd@ccontasgalicia.es.








Sr. Conselleiro Maior; Consello de Contas de Galicia
Rúa Domingo Fontán, 7 ;15702 Santiago de Compostela

Anexo II. Impreso de participación						
A) SOLICITUDE DE PARTICIPACIÓN NO V PREMIO DE INVESTIGACIÓN “CARLOS G. OTERO DÍAZ”
A.1. Datos do Traballo
	Título


	Pseudónimo




A.2. Datos da persoa autora o, no seu caso, responsable do grupo investigador
	Apelidos e Nome

	NIF/PASAPORTE

	Enderezo


	Concello

	Provincia
	País
	Código Postal

	Teléfono
	Enderezo electrónico




A.3. Exclusivamente para o caso de que se trate dun grupo investigador, sen personalidade xurídica propia, especificar os datos dos seus compoñentes, incluído/a o seu responsable indicado no apartado A.2.
	Apelidos e Nome ou Razón social
	NIF/PASAPORTE
	% Premio a aplicar (1)

	

	
	

	

	
	

	

	
	



A.4. Exclusivamente para cando a persoa autora ou responsable sexa persoa física.
	Profesión


	Organismo/Empresa


	Posto de traballo



(1) Especificar a porcentaxe do premio a aplicar a cada un dos membros do grupo investigador

B) AUTORIZACIÓNS E SOLICITUDE					
B.1. Autorización expresa de comunicación telemática AUTORIZA, como medio de comunicación preferente, o enderezo de correo electrónico 


B.2. Documentación non aportada por atoparse en poder do Consello de Contas de Galicia con anterioridade a esta solicitude (cumprimentar so no caso de que proceda)
	Descrición do documento
	Descrición do procedemento onde se participaba
	Data de presentación

	

	
	

	

	
	

	

	
	

	

	
	



B.3. Declaración, lugar, data e sinaturaO(s)/A(s) que asina/n abaixo (2) en calidade de  (3)................................................ realiza/n declaración responsable de que son certos cantos datos figuran na presente solicitude, de que o traballo presentado é orixinal, non foi premiado con anterioridade á publicación da convocatoria e non se atopa publicado nin se publicará ata que non se coñeza a resolución de concesión do premio mediante a súa publicación no Diario Oficial de Galicia. Así mesmo, acepta/n na súa totalidade as bases reguladoras e, no seu caso, autoriza/n á Secretaría Xeral do Consello de Contas de Galicia a solicitar os documentos non presentados e relacionados no apartado B2 deste impreso. Finalmente, se o traballo resulta premiado, asume/n o compromiso de a aportar a documentación que corresponda descrita na Base 6.3.
En ................................................., a .......... de ................................... de ............

Asinado:.........................................................................
  

(2) No caso de ser un grupo de investigación deberan asinar todos os seus membros.
(3) A persoa autora/as ou representante legal.
B.4. Autorización expresa para publicación e difusión dos traballos premiados AUTORIZA, a publicación e difusión polo Consello de Contas dos traballos premiados

